"Vaata, asi on selles, et kui kõigil on suured autod, siis on sinul ka suur autot vaja," rääkis Justin. "muidu sa ei näe, mis ümberringi toimub, kõik teised on üleval kõrgel ja sina ei näe liikluses mitte midagi." Mulle meenus, et sellest on juttu olnud meil ka tema vanematega. Justini ema tahtis endale nö teiseks autoks, millega väikesi poe-otsi teha, Mini-Cooperit, aga Justini isa keeldus: see olevat nii madalja väike  auto, et "kui sellega avariisse satud, siis lömastavad teised hiiglased su ära!" Ja nii on neil majas kaks suhteliselt suurt autot, ja ma saan omal kombel aru ka, see on ahelreaktsioon, kus kõigil on suured ja siis on ka sinul vaja suurt… Ja nii nad elavad oma elu, kus kodust välja ei saa mitte kuidagi teisiti kui autoga, ja ikka suure autoga - poodi ja tööle ja kinno ja poodi ja tööle ja külla jne…